stanford-oval/wikipedia huggingface dataset:
רוברט פרנסיס

| --- | --- |
רוברט פרנסיס
רוברט פרנסיס
 לידה:  26 בפברואר 1930 גלנדייל (קליפורניה), ארצות הברית
 פטירה:  31 ביולי 1955 (בגיל 25) ברבנק,קליפורניה ארצות הברית
 מקום קבורה:  פארק הזכרון פורסט לוון 
 מדינה:  ארצות הברית 
 תקופת הפעילות:  1954–1955
 פרופיל ב-IMDb
 
רוברט פרנסיס (באנגלית: Robert Francis ‏; 26 בפברואר 1930 - 31 ביולי 1955) היה שחקן קולנוע אמריקאי. הופיע בארבעה סרטים בתפקידים צבאיים לפני שהקריירה המבטיחה שלו נקטעה בגיל 25 כאשר המטוס אותו הטיס התרסק וכל נוסעיו נהרגו. הוא זכור בעיקר מהופעת הבכורה שלו בסרט המרד על הקיין.
קורות חיים

כבר בגיל צעיר הצטיין בסקי ושאף להצטרף לצוות האולימפי של ארצות הברית אך צייד כישרונות הוליווד התרשם מצורתו היפה ומראהו האמריקאי ושכנע אותו להתרכז בקריירת משחק.
לאחר סיום לימודיו בקולג' העירוני בפסדינה התחיל לקחת שיעורי משחק שנקטעו לשנתיים בגלל שירות צבאי. לאחר מכן חידש את לימודיו וחברת סרטי קולומביה הציעה לו מבחן בד שלאחריו הוצע לו אחד התפקידים הראשיים בסרט המרד על הקיין.
הוא הופיע בסרט בתפקיד הקצין ווילי קית' לצד שחקנים ידועים כמו המפרי בוגרט, חוזה פרר ופרד מקמורי, הוא נבחר כאחד האנשים המבטיחים של 1954.
בעקבות הצלחתו לוהק לתפקידים ראשיים בסרטים They Rode West (1954), ‏The Bamboo Prison (1954) ‏ו-The Long Gray Line ‏ (1955).
פרנסיס נמשך למטוסים והתחבר עם הווארד יוז אתו טס מספר פעמים. הוא לקח שיעורי טיסה אך לא השלים אותם לקבלת רישיון טיסה.
ב-31 ביולי 1955 המריא פרנסיס במטוס ביצ'קראפט בוננזה ביחד עם עוד שני אנשים משדה התעופה בברבנק. מיד לאחר ההמראה איבד המנוע כוח והמטוס צלל, התרסק, עלה בלהבות וכל הנוסעים נהרגו. החקירה העלתה שהגורם לתאונה הייתה טעות אנוש של הטייס.
ריאל מורסיה

מועדון הכדורגל ריאל מורסיה (בספרדית: Real Murcia Club de Fútbol, S.A.D) הוא מועדון כדורגל הממוקם בעיר מורסיה, ממחוז מורסיה שבספרד. המועדון נוסד בשנת 1908, והוא משחק, נכון ל-2021, בליגה הספרדית השלישית. מגרשה הביתי של הקבוצה הוא אצטדיון נואבה קונדומינה, המכיל 31,179 מקומות ישיבה.
צבעי הבית של הקבוצה הם לרוב חולצה אדומה ומכנסיים לבנים.
היסטוריה

המועדון נוסד במקור בשנת 1908 (למרות שברשומות שונות מתועד המועדון משנת 1903 תחת השם מועדון כדורגל דה מורסיה, וב-1906 מועדון כדורגל מורסיה). לקבוצה הוענק השם "ריאל" (ספרדית: מלכותי), בעונת 1923/1924, על ידי אלפונסו השלושה עשר, מלך ספרד. בשנה שלאחר מכן, נחנך אצטדיונה הישן של הקבוצה, לה קונדומינה, בו שיחקה במשך 82 שנים את משחקי הבית שלה.
בשנת 1929, המועדון שיחק לראשונה במסגרת הליגות המקצועניות בספרד. בעונת 1939/1940, הקבוצה העפילה לראשונה בתולדותיה ללה ליגה, הליגה הבכירה בספרד. ואחרי שחזרה לליגת המשנה, העפילה שוב ללה ליגה ארבע שנים מאוחר יותר. אחרי שנים ארוכות של משחק בליגת המשנה ולפרקים קצרים בליגה השלישית, שבה הקבוצה לליגה הבכירה בעונת 1980/1981, לקדנציה שנמשכה תשע עונות.
במהלך שנות ה-90 הידרדרה הקבוצה עד לליגה הרביעית, אך שיחקה במרבית העשור בליגת המשנה ובליגה השלישית. בשנת 2003 שבה הקבוצה לליגה הבכירה, אך נשרה ממנה כעבור עונה. בשנת 2006 עברה מורסיה לאצטדיונה מודרני המכיל 33,045 מקומות ישיבה. בשנת 2007 שבה הקבוצה לליגה הבכירה. מורסיה החלה את עונת 2007/2008 היטב, כאשר השיגה מעמד של קבוצת אמצע טבלה בראשית שנת 2008, ולמרות כל זאת, בסיומה של העונה הקבוצה לא הצליחה להימנע מירידה, למרות שמאמן נבחרת ספרד לשעבר, חבייר קלמנטה החליף בתפקיד אימון הקבוצה את לוקאס אלקארז.
בעונה שלאחר מכן, מורסיה שהתה מרבית העונה באזור מקומות הירידה לליגה השלישית, וקלמנטה פוטר באמצע חודש דצמבר 2008. הקבוצה נמנעה מירידת ליגה, אך בעונה שלאחר מכן ירדה בסופו של דבר חזרה לליגה השלישית. בסיום עונת 2010/2011, לאחר עונה אחת בליגה השלישית, העפילה מורסיה מחדש מן המקום הראשון בליגה, לליגה הספרדית השנייה, אותה סיימה בעונה שלאחר מכן במקום הרביעי, אך הודחה ממשחקי הפלייאוף, ולאחריהם אף הורדה מהליגה השנייה עקב בעיות כלכליות קשות. כיום הקבוצה משחקת בליגה השלישית.
הערות שוליים

↑  "ESTADIO ENRIQUE ROCA DE MURCIA" (בספרדית). ריאל מורסיה. נבדק ב-26 בספטמבר 2020. {{cite web}}:  (עזרה)
| --- | --- |
בקרת זהויות :  LCCN: n2001111598  VIAF: 132717858   WorldCat (עם VIAF): 132717858
רבקה נייט

| --- | --- |
אין תמונה חופשית
 לידה:  13 ביולי 1985 (בת 39) פול, הממלכה המאוחדת 
 שם לידה:  Rebecca Hardwick 
 מדינה:  הממלכה המאוחדת 
 תקופת הפעילות:  מ-2005
 מקום לימודים:  רוז ברופורד קולג'  Parkstone Grammar School 
 בן או בת זוג:  הארי האדן-פטון (2010–?)  הארי האדן-פטון 
 מספר צאצאים:  2 
 פרופיל ב-IMDb
 
רבקה נייט (באנגלית: Rebecca Night; נולדה בשם רבקה הרדוויק ב-13 ביולי 1985) היא שחקנית אנגלייה. היא כיכבה בתפקיד הראשי בעיבוד של BBC Four לרומן "פאני היל" בבימויו של ג'יימס הוז.
ביוגרפיה

נייט נולדה בעיר פול שבדורסט. היא למדה בבית הספר "יארלס" באפטון שבדורסט שם השתתפה בהפקות מוזיקליות שנתיות. אחרי כן למדה בבית הספר פארקסטון בפוּל וב-"Brownsea Open Air Theatre". נייט הייתה חברה ב"תיאטרון הלאומי לנוער", במסגרתו הופיעה בתפקיד הירו במחזה "מהומה רבה על לא דבר".
ב-2005 סיימה תואר בבית הספר למשחק "רוז ברופורד קולג'" וזכתה שם לשבחים על משחקה במחזה "After Miss Julie" (אנ') מאת פטריק מרבר.
תפקידה הבולט ביותר של נייט על במת התיאטרון הוא במחזה "חשיבותה של רצינות" מאת אוסקר ויילד שהועלה בווסט אנד.
נייט השתתפה בשתי סדרות דרמה של ITV. האחת "אנקת גבהים" בתפקיד קתרין לינטון, והשנייה "Caught in a Trap", שביים מייקל סמואלס, בתפקיד בקי.
חיים אישיים

נייט נשואה לשחקן הארי האדן-פטון אותו הכירה כששיחקו יחד במחזה "חשיבותה של רצינות".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2005 |  | Tail | קלרה | סרט קצר |
| 2005 | מונולוג | Monologue | קאת | סרט קצר |
| 2006 | יום רביעי | Wednesday | אחות | סרט קצר |
| 2007 | רבקה | Rebecca |  | סרט קצר |
| 2007 | פאני היל | Fanny Hill | פאני היל | סרט טלוויזיה |
| 2008 |  | Framed | אייליש | סרט קולנוע |
| 2009 | אנקת גבהים | Wuthering Heights | קתרין לינטון | סרט טלוויזיה |
| 2009 |  | Caught in a Trap | בקי | סרט טלוויזיה |
| 2009 | הדרך לקנדלפורד | Lark Rise to Candleford | נאן קרטר | סדרת טלוויזיה |
| 2009 |  | Miss Irena's Children | דאנוטה | סרט קולנוע |
| 2010 | חוק וסדר: בריטניה | Law and Order UK | ליילה מרטון | בפרק "Shaken" |
| 2011 |  | Rosamunde Pilcher: Vier Frauen | לורה אירד | סרט טלוויזיה |
| 2012 | סטארלינגס | Starlings | בל | סדרת טלוויזיה |
| 2013 | קר | Cold | בחורה | סרט קולנוע |
| 2016 | הבלש מגרה טומן מלכודת | Maigret Sets a Trap | איבון מונסין | סרט טלוויזיה |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 | חשיבותה של רצינות | The Importance of Being Earnest | ססילי קרדיו | תיאטרון וודוויל סיור הופעות בבריטניה |
| 2007 |  | Spoonface Steinberg |  | תיאטרון אלקטרה |
הערות שוליים

↑  "Rebecca Night". btvguide.net. נבדק ב-23 באוגוסט 2014. {{cite web}}:  (עזרה)
↑  BBC Four gets turned on to Andrew Davies' steamy adaptation of Fanny Hill, BBC (13 July 2007)
↑  Guilfoyle, Lizzie The Importance of Being Earnest — casting complete, Indie London
↑  "Harry Hadden-Paton". 18 בינואר 2012. נבדק ב-20 בפברואר 2012. {{cite news}}:  (עזרה)
| --- | --- |
בקרת זהויות :  PLWABN: 9812442196205606  BIBSYS: 12002809  BnF: cb162542404 (data)  ISNI: 0000 0001 1075 8155  LCCN: no2009066420  NTA: 310638992  VIAF: 88458894   WorldCat (עם VIAF): 88458894
רוברט וונו

| --- | --- |

 לידה:  17 בספטמבר 1858 הרטפורד, ארצות הברית 
 פטירה:  28 בדצמבר 1933 (בגיל 75) ניס, צרפת 
 מקום לימודים:  אקדמיה ז'וליאן  האקדמיה לאמנויות היפות בפנסילבניה 
 הושפע על ידי:  Jules Lefebvre, גוסטב בולאנז'ה 
 יצירות ידועות:  In Flanders Field - Where Soldiers Sleep and Poppies Grow 
 בן או בת זוג:  בסי פוטר וונו (1899–ערך בלתי־ידוע) 
 
רוברט ויליאם וונו (באנגלית: Robert William Vonnoh; 17 בספטמבר 1858 –  28 בדצמבר 1933) היה צייר אימפרסיוניסטי אמריקאי, שנודע בזכות דיוקנאותיו ונופיו. הוא נסע רבות בין ארצות הברית למושבת אמנים בצרפת.
ביוגרפיה

רוברט ויליאם וונו נולד ב-17 בספטמבר 1858 בהרטפורד, קונטיקט. הוא למד בבוסטון בבית הספר לאמנות של מסצ'וסטס ואז נסע לפריז ללמוד באקדמיה ז'וליאן אצל גוסטב בולנגר וג'ול ג'וזף לפבר.
הוא לימד בבית הספר לאמנות במסצ'וסטס (1879-1881), בבית הספר לאמנות של קוולס בבוסטון (1884–1885), בבית הספר של המוזיאון לאמנויות יפות, בוסטון (1883–1887). בבית הספר של האקדמיה לאמנויות יפות בפנסילבניה (1891–1896). וונו הפך לחבר באקדמיה הלאומית לעיצוב בשנת 1906.
יצירתו הידועה ביותר ב"שדה פלנדריה" צוירה בשנת 1890 בשדות מושבת האמנים במרכז צרפת - גרז-סור-לואי. זהו ציור שמן גדול על בד, בו השתמש במשיכות מכחול אקטיביות ואקספרסיביות כדי לעורר את האדום הקדמיום הלוהט של הפרגים, נושא שהיה פופולרי באותה תקופה בקרב ציירים רבים. צעירה כורעת בחזית הציור - מתיישבת לקטוף פרגים בשדה, וברקע ישנן דמויות נוספות. אף על פי שזו נחשבה ליצירה השאפתנית ביותר של וונו, וזכתה לשבחים גדולים בירידים ותערוכות, הציור לא נמכר. רק בשנת 1919 נרכש ישירות על ידי ג'וזף ג. באטלר, מייסד מכון באטלר לאמנות אמריקאית. הציור הוא חלק מהאוסף הקבוע ביאנגסטאון, אוהיו.
תערוכה רטרוספקטיבית של עבודותיו הוצגה בגלריה בשיקגו ובמכון באטלר, בין 1 במרץ עד 9 באפריל 2010 ו -2 במאי עד 27 ביוני 2010 בהתאמה. התערוכה כללה צילומים של מושבת האמנים בגרז-סור-לואי לצד תמונות נלוות של האמן וכן תבליט ברונזה שנעשתה על ידי אשתו, הפסלת בסי פוטר וונו (1872–1955).
ציוריו שייכים לאוספים במוזיאון המטרופוליטן לאמנות, האקדמיה לאמנויות פנסילבניה, מוזיאון האמנות אינדיאנפוליס, מכון האמנות בשיקגו ועוד רבים אחרים. אמנם וונו מעולם לא הפך לשם מפורסם, אך הוא מוזכר בסגנונו בין אנשי האימפרסיוניזם האמריקאי.
ביוגרפיה > מוות

וונו נפטר ב-28 בדצמבר 1933 ונקבר לצד אשתו בבית העלמין של נהר הדוק בקונטיקט.
הערות שוליים

↑  American impressionism and realism : a landmark exhibition from the Met, libmma.contentdm.oclc.org (באנגלית)
↑  Robert Vonnoh Online, www.artcyclopedia.com
| --- | --- |
בקרת זהויות :  GND: 1233214063  ISNI: 0000 0000 6704 018X  LCCN: n87935073  RKD: 81760  SNAC: w6gq6zwx  SUDOC: 192766880  ULAN: 500030182  VIAF: 4744160667890403560007   WorldCat (עם VIAF): 4744160667890403560007 
רוברט וונו, שדה פרגים
רוברט פרשגוט

| --- | --- |

 לידה:  4 ביוני 1916 צ'ארלסטון, ארצות הברית 
 פטירה:  19 במאי 2009 (בגיל 92) סיאטל, ארצות הברית 
 ענף מדעי:  ביולוגיה, ביוכימיה 
 מקום מגורים:  צ'ארלסטון 
 מקום קבורה:  Kahal Kadosh Beth Elohim Cemetery 
 מקום לימודים:  אוניברסיטת נורת'ווסטרן  אוניברסיטת דרום קרולינה  אוניברסיטת קרוליינה הצפונית בצ'אפל היל  בית ספר פיינברג לרפואה 
 מוסדות:  אוניברסיטת מיאמי  אוניברסיטת וושינגטון בסנט לואיס 
 פרסים והוקרה:  פרס אלברט לסקר למחקר רפואי בסיסי (1996)  פרס לואיס וארתור לוסיאן למחלות קרדיווסקולריות (1996)  פרס קרן גיירדנר הבינלאומי (1991)  פרס בריסטול-מאיירס סקוויב למחקר קרדיווסקולרי (1991)  פרס נובל לפיזיולוגיה או לרפואה (1998)  Julius Axelrod Award (1994) 
 תרומות עיקריות
 חתימה:   
 
רוברט פרנסיס פרשגוט (באנגלית: Robert Francis Furchgott‏; 4 ביוני 1916 - 19 במאי 2009) היה ביוכימאי יהודי-אמריקאי שזכה בפרס נובל לפיזיולוגיה או לרפואה לשנת 1998 יחד עם לואיס איגנרו ופריד מורד על גילוי התכונות של חנקן חמצני (NO) באיתות תאי.
חייו

נולד בצ'ארלסטון, דרום קרוליינה, למשפחה יהודית שהייתה בבעלותה חנות כלבו. למד כימיה באוניברסיטת קרוליינה הצפונית בצ'אפל היל וקיבל תואר דוקטור לביוכימיה מאוניברסיטת נורת'ווסטרן. היה חבר סגל אקדמי בפקולטה לרפואה של אוניברסיטת קורנל, אוניברסיטת וושינגטון בסנט לואיס ובאוניברסיטת מדינת ניו-יורק (אנ'), לימד בעיקר פרמקולוגיה והגיע לדרגת פרופסור.
היה חבר האקדמיה הלאומית למדעים, זכה בפרסים רבים על מחקריו, בהם פרס לסקר ופרס נובל לפיזיולוגיה או לרפואה. היה נשוי ואב לשלוש בנות.
קרוק פארק

| --- | --- |

מבט מכיוון "גבעה 16"
 כינוי:  קרוקר
 מיקום:  דבלין, אירלנד
 קואורדינטות:  53°21′39″N 6°15′05″W﻿ / ﻿53.36075°N 6.2513333333333°W﻿ / 53.36075; -6.2513333333333
 תקופת הפעילות:  1884–הווה (כ־140 שנה)
 בעלים:  התאחדות האתלטיקה הגאלית
 אדריכל:  גילרוי מקמהן
 מושבים:  82,300 (כולל מקומות עמידה) 73,500 (מקומות ישיבה)
 ממדי משטח:  144.5x88 מטר
 www.crokepark.ie
  מפת מיקום  מפה מפורטת   (למפת דבלין מוגדלת) קרוק פארק(למפת דבלין רגילה) קרוק פארק  he tabBackground:;tabBorder:#aaa;defaultTab:0;
 
קרוק פארק (באנגלית: Croke Park; באירית: Páirc an Chrócaigh) הוא אצטדיון הממוקם בעיר דבלין, בירת אירלנד. מאז חניכתו בשנת 1884, משמש האצטדיון בתור מתקנה המרכזי של התאחדות האתלטיקה הגאלית (Gaelic Athletic Association), ובתחומו ממוקם מטה הארגון. באופן מסורתי מארח האצטדיון בכל שנה את משחקי הגמר של ענפי הכדורגל הגאלי וההרלינג של האי האירי. האצטדיון מסוגל לקלוט כ-82,300 צופים, דבר ההופך אותו לאצטדיון השלישי בגודלו באירופה, ולאצטדיון הגדול באירופה שאינו משמש באופן קבוע לכדורגל.
בשנת 2003 אירח האצטדיון את טקס הפתיחה של הספיישל אולימפיקס. כמו כן, בזמן בנייתו של אצטדיון אביבה, אירח האצטדיון את משחקיהן הביתיים של נבחרות אירלנד בכדורגל וברוגבי.
הופעות חיות

במהלך השנים אירח האצטדיון הופעות חיות של אמנים רבים, ביניהם: יו 2, סימפל מיינדס, טינה טרנר, גארת' ברוקס, אלטון ג'ון ובילי ג'ואל (מופע משותף), בון ג'ובי, רובי ויליאמס, סלין דיון, ווסטלייף, ניל דיימונד, טייק ד'את, רד הוט צ'ילי פפרס, ואן דיירקשן, דה סקריפט ופארל ויליאמס (מופע משותף), ברוס ספרינגסטין ואי סטרייט בנד (מופע משותף), אד שירן, וביונסה.
גלריה

יציע הוגן
יציע הוגן ממול ויציע דייווין משמאל
מבט לכיוון יציע דייווין
גבעה 16
קרוק פארק בזמן הספיישל אולימפיקס
הערות שוליים

↑  אין להתבלבל עם ענף הכדורגל. מדובר בענפי ספורט שונים
↑  Ireland’s largest sporting arena באתר הרשמי של האצטדיון
↑  שנים 1955-1964 באתר הרשמי של האצטדיון
↑  Leinster 25-6 Munster, ‏2 במאי 2009, באתר ה-BBC
↑  World record crowd watches Harlequins sink Saracens,‏ 1 באפריל 2012, באתר The Sydney Morning Herald
| --- | --- |
בקרת זהויות :  MusicBrainz: 9a2cd089-4b65-46ad-bacc-39e517db90cf  VIAF: 315687762   WorldCat (עם VIAF): 315687762 
לוח הנצחה לזכר קורבנות יום ראשון העקוב מדם מחוץ לאצטדיון
פסל בדמותו של מייקל קיוזאק מחוץ לאצטדיון
רוברט צ'ארלס וילסון

| --- | --- |

 לידה:  15 בדצמבר 1953 (בן 70) ויטייר, קליפורניה, ארצות הברית 
 מדינה:  קנדה 
 שפות היצירה:  אנגלית 
 סוגה:  מדע בדיוני 
 יצירות בולטות:  סחרור 
 תקופת הפעילות:  מ-1986 
 פרסים והוקרה:  פרס הדמיון הגדול (2008)  פרס לרומן מדע בדיוני על שם ג'ון וו. קמפבל (2002)  פרס גפן (2006)  פרס הוגו לרומן הטוב ביותר (2006)  פרס פיליפ ק. דיק (1994) 
 אתר רשמי
 
רוברט צ'ארלס וילסון (באנגלית: Robert Charles Wilson; נולד ב-15 בדצמבר 1953) הוא סופר מדע בדיוני אמריקאי-קנדי.
קורות חיים

וילסון נולד בקליפורניה שבארצות הברית, אך גדל ליד טורונטו שבקנדה בה חי רוב חייו. בשנת 2007 הפך לאזרח קנדי. הוא מתגורר היום בקונקורד, אונטריו עם אשתו, שרי. לוילסון שני בנים, פול ודבון. הוא מחברם של ספרים וסיפורים קצרים רבים בסוגת המדע הבדיוני והספרות הספקולטיבית ועבודותיו זכו פרסי הוגו, אורורה וקמפבל ובפרסים נוספים, והופיעו ברשימת רבי המכר. הסופר סטיבן קינג תיאר את וילסון כ"כנראה סופר המדע הבדיוני הטוב ביותר שכותב היום".
סיפורו הראשון פורסם בגיליון פברואר 1975 של המדע הבדיוני 'אנלוג' בשם בוב צ'אק טילסון. סיפוריו שתורגמו לעברית הם הספרים הכרונוליתים זוכה פרס קמפבל, סחרור זוכה פרסי הוגו וגפן וג'וליאן קומסטוק שיצא בהוצאת גרף. לספרו סחרור פורסמו שני המשכים שלא תורגמו לעברית, 'Axis' ו-'Vortex'.
קירקוול

| --- | --- |
חזית בניין עירית קירקוול
חזית בניין עירית קירקוול
 מדינה:  הממלכה המאוחדת הממלכה המאוחדת
 אומת הבית:  סקוטלנד סקוטלנד
 מחוז:  אורקני אורקני
 שטח:  3.63 קמ"ר
 אוכלוסייה:  ‏
  ‑ בעיר:  7,420 (2016)
 קואורדינטות:  58°58′52″N 2°57′36″W﻿ / ﻿58.981111111111°N 2.96°W﻿ / 58.981111111111; -2.96 
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים קירקוול(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים קירקוול(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני קירקוול(למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני קירקוול  he tabBackground:;tabBorder:#aaa;defaultTab:0;
קתדרלת מנגוס הקדוש בקירקוול.
מיקום העיר.
קירקוול (באנגלית: Kirkwall; בסקוטית: Kirkwaa) היא הבירה של איי אורקני שבממלכה המאוחדת, והגדולה שבערי האיים. בעיר מתגוררים 8,686 תושבים (2007).
מקור השם

מקור שמה של העיר משם המפרץ בנורדית העתיקה Kirkjuvagr - "מפרץ הכנסייה". לימים עוות השם ל"קירקוואה" (Kirkvoe) ובהמשך ל"קירקוואאה" (Kirkwaa). עורכי מפות אנגליים טעו וחשבו שהסיומת "waa" זהה לסיומת הסקוטית "wa" שמשמעה "חומה" ולכן שינו את שם העיר ל"קירקוול" (באנגלית: החומה של קירק).
היסטוריה

העיר מוזכרת לראשונה ב"סאגת האורקניינגה" שנכתבה בשנת 1046. העיר נוסדה על ידי רוגנוולד השני, רוזן אורקני. בשנת 1486 הפך המלך ג'יימס השלישי מלך סקוטלנד את העיר לעיר מלכותית, ומאז שמה הרשמי של העיר הוא: "The City and Royal Burgh of Kirkwall".
גאוגרפיה

העיר ממוקמת לחופו הצפוני של האי מיינלנד ומתגוררים בה כ-8,500 תושבים. בעיר ממוקם הנמל המרכזי של האיים, ושירות מעבורות מקשר בין העיר לאברדין וללרוויק וכן לאיים השונים של אורקני.
אתרים בעלי חשיבות

בלב העיר נצבת קתדרלת מגנוס הקדוש אשר נוסדה על ידי רוגנוולד קאלי לזכרו של מגנוס אלדנסון, רוזן אורקני. בסמוך לקתדרלה ניצבים שרידי ארמון הרוזן וארמון הבישוף של קירקוול. 
בעיר שני מוזיאונים:
מוזיאון בית טנקרנס (Tankerness House Museum) הממוקם במבנה מהמאה ה-16 ומשחזר את החיים בתקופה זו, לצד הצגת ההיסטוריה של איי אורקני ומוצגים מהתקופה הפרה היסטורית, ומהתקופה הפיקטית והויקינגית.
מוזיאון הרדיו של אורקני (Orkney Wireless Museum) המציג את ההיסטוריה של הרדיו והתקשורת.
כמו כן מצויים בעיר שרידי מצודת העיר, אשר נהרסה במהלך המאה ה-17.
מחוז בחירה

בין השנים 1708–1801 הייתה קירקוול מחוז בחירה של בית הנבחרים של בריטניה הגדולה, ובין השנים 1801–1918 מחוז בחירה של בית הנבחרים של הממלכה המאוחדת.
בשנת 1918 שונו גבולות מחוז הבחירה והעיר הפכה לחלק ממחוז הבחירה אורקני ושטלנד.
הערות שוליים

↑  קירקוול, סקירה כלכלית 2007.
| --- | --- |
בקרת זהויות :  NLI: 987007567373705171  GND: 4230564-0  LCCN: n87104888  MusicBrainz: d99a7dc7-2c0c-48c2-93a8-1daaf4f1647e  NARA: 10045163  NKC: ge516040  VIAF: 164359437   WorldCat (עם VIAF): 164359437
ריאל טמלה יונייטד

ריאל טמלה יונייטד היא קבוצת כדורגל מהעיר טאמאלה שבגאנה. ההישג הגדול ביותר של הקבוצה הוא סגנות מחזיקת הגביע הגאנאי, הישג אליו הגיעה שלוש פעמים.
תארים

סגנות הגביע הגאנאי (3):1981, 1986, 1998
שחקנים מפורסמים

עבדי פלה
האמזה מוחמד
רוברט הוקר דאולינג

| --- | --- |

דיוקן אביו של הצייר
 לידה:  4 ביולי 1827 קולצ'סטר, הממלכה המאוחדת 
 פטירה:  8 ביולי 1886 (בגיל 59) לונדון, הממלכה המאוחדת של בריטניה הגדולה ואירלנד 
 תחום יצירה:  ציור 
 הושפע על ידי:  תומאס בוק 
 
רוברט הוקר דאולינג (באנגלית: Robert Hawker Dowling;‏ 1827 – 8 ביולי 1886) היה אמן קולוניאלי אוסטרלי.
ביוגרפיה

דאולינג נולד באנגליה כבן הצעיר של הכומר הנרי דאולינג ואשתו אליזבת, לבית דארק. הוא עבר עם הוריו ללאונססטון שבטסמניה בשנת 1839. הוא קיבל שיעורים מתומאס בוק ופרדריק סטריינג', ובשנת 1850 התפרסם כצייר פורטרטים.
בשנת 1856 עזב דאולינג ללונדון בין השאר בעזרת חברים בלאונססטון. הוא הציג 16 תמונות באקדמיה המלכותית בין השנים 1859–1882 ואחרות במכון הבריטי. לאחר שחזר לאוסטרליה הוא עבר למלבורן וצייר דיוקנאות של סר הנרי לוך, ד"ר ג'יימס מוראוס, פרנסיס אורמונד ואחרים.
הוא נסע שוב ללונדון בשנת 1886 אך נפטר זמן קצר לאחר הגעתו.
דאולינג היה צייר דיוקנאות, לעיתים קרובות דתיות או מזרחיות. הוא מיוצג בגלריות מלבורן ולאונססטון.
ב-2 במאי 2007, אחד מציוריו של דאולינג נקנה תמורת 823,500 דולר על ידי הגלריה הלאומית של ויקטוריה.
גלריה

ילידים בטסמניה
חזרה ממכה
ניסיון ראשון בציור
הערות שוליים

↑  Serle, Percival (1949). "Dowling, Robert". Dictionary of Australian Biography. Sydney: Angus and Robertson
↑  Isabella J. Mead, 'Dowling, Robert Hawker (1827 - 1886)', Australian Dictionary of Biography, Volume 4, MUP, 1972, p. 98
| --- | --- |
בקרת זהויות :  ADB: dowling-robert-hawker-3437  AGSA: 3173  GND: 138849714  ISNI: 0000 0000 8402 0383  LCCN: n2010047213  NGV: 1832  NLA: 36548969  RKD: 24075  SUDOC: 179824147  Trove: 1465488  ULAN: 500059396  VIAF: 94844513   WorldCat (עם VIAF): 94844513
רוח תרמלית

במדעי האטמוספירה, רוח תרמלית היא ההפרש הוקטורי בין מהירות הרוח הגיאוסטרופית ברום למהירות הרוח הגיאוסטרופית שבמפלסים נמוכים יותר. זוהי גזירת הרוח ההיפותטית שהייתה מתקיימת אילו הרוחות היו מצייתות לחוקי המאזן הגיאוסטרופי בכיוון האופקי, בעוד שלחץ האוויר היה מצוי בשיווי משקל הידרוסטטי בכיוון האנכי. השילוב בין שני מאזני הכוחות הללו מכונה מאזן רוח תרמלית. רוח תרמלית נגרמת בבסיסה על ידי גרדיאנט טמפרטורה אופקי; על פי המשוואה ההיפסומטרית, עובייה של שכבת אוויר המפרידה בין שני מפלסי לחץ ברומטרי יחסי לטמפרטורה הממוצעת של השכבה, כך שמשטחים איזובריים נוטים להתרחק זה מזה עם הגידול בטמפרטורה (בהתאמה עם הגידול בעובי השכבה). באופן שקול, משטחים איזובריים המקושרים לגרדיאנט טמפרטורה אופקי יהיו נטויים בזווית משתנה ביחס למישור האופקי, והדבר יתבטא בגרדיאנט לחץ אופקי חזק יותר. רוח המצויה במאזן גיאוסטרופי נעה במקביל לאיזוברים, ונושבת מהר יותר ככל שגרדיאנט הלחץ האופקי חזק יותר (על מנת שיתקבל שוויון בין כוח קוריוליס - היחסי למהירות הרוח - לבין כוח גרדיאנט הלחץ).
באיור (a) מופיעים משטחים שווי-לחץ בעלי זווית נטייה קבועה; תצורת משטחים איזובריים כזאת מתאימה למצב בו העובי של שכבת לחץ הוא קבוע. כתוצאה, הרוח הגיאוסטרופית האופקית (שמיוצגת באיור על ידי חצים ורודים) קבועה בכיוונה ומהירותה בכל הגבהים. באיור (b) מופיעים משטחים שווי-לחץ המוטים במידה שונה; תצורה כזאת מתאימה למצב שבו עובי שכבת הלחץ משתנה, או כאשר ישנו גרדיאנט טמפרטורה אופקי. כתוצאה, הרוח הגיאוסטרופית האופקית מתחזקת עם הגובה.
על אף הדמיון לתופעת הבריזה, שנגרמת גם היא מהבדלי טמפרטורה אופקיים (בין הים והיבשה), רוח תרמלית היא תהליך שונה במהותו. שוני זה נובע בראש ובראשונה מכך שרוח תרמלית מתייחסת למצב של שיווי משקל הידרוסטטי בכיוון האנכי, בעוד שבריזה מתייחסת למצב בו האטמוספירה המקומית תומכת בתנועת אוויר אנכית, מה שבא לידי ביטוי בהיווצרות תא סירקולציה קטן בין הים ליבשה. למושג הרוח התרמלית יש חשיבות בהסברת דפוסים אטמוספיריים בקנה מידה גדול. לדוגמה, הרוח התרמלית המקושרת לניגודי הטמפרטורה בין הקטבים לקו המשווה היא המנגנון הפיזיקלי המרכזי מאחורי היווצרות זרם הסילון בחציה העליון של הטרופוספירה, שהיא השכבה האטמוספירית שבין פני השטח של כדור הארץ עד לגבהים של בערך 12–15 קילומטרים.
שם המונח רוח תרמלית נחשב לעיתים קרובות לבחירה לא מדויקת, ומשום שהמונח מתאר את השינוי ברוח עם הגובה, ולא את הרוח עצמה.
הערות שוליים

↑  כלומר כאשר הבדלי הלחצים בין בסיסה התחתון לבסיסה העליון של עמודת אוויר תואמים בדיוק את משקלה.
↑  האוויר החם יותר הופך קל יותר מהאוויר בסביבתו, ולכן כוח העילוי פועל עליו גדול ממשקלו.
ערך זה הוא קצרמרבנושא מדעי כדור הארץ. אתם מוזמנים לתרום לוויקיפדיה ו.
רוברט הולמס (מושל אורגון)

רוברט דניסון הולמס (באנגלית: Robert Denison Holmes;‏ 11 במאי 1909 –  6 ביוני 1976) היה עיתונאי ופוליטיקאי אמריקאי מאורגון, איש המפלגה הדמוקרטית, שכיהן כמושל אורגון ה-28 בשנים 1957–1959. הוא נולד במדינת ניו יורק ועבד בעיתונים ובתחנות רדיו טרם כניסתו לפוליטיקה. על אף שהיה רפובליקני בראשית הקריירה שלו, הוא נבחר מטעם הדמוקרטים לסנאט המדינתי של אורגון ולאחר מכן כמושל.
ראשית חייו

רוברט הולמס נולד בעיירה קניסטיאו שבמדינת ניו יורק למשפחה של שישה ילדים. הוריו היו ג'ורג' הולמס, ברוקר, ואיימי (לבית קרארי) הולמס. ב-1925 הוא סיים את לימודיו התיכוניים בעיר רוצ'סטר, ולאחר סיום לימודיו עברה המשפחה לאורגון והתיישבה בפורטלנד.
הולמס עבד לזמן קצר בכמה עיתונים בפורטלנד, וב-1928 החל ללמוד באוניברסיטת אורגון. ב-1932 הוא סיים את לימודיו ולאחר מכן שב לעסקי העיתונות ועבד בעיתונים The Oregon Journal ו-The Oregonian, שניהם בפורטלנד. ב-1937 עבר הולמס לעיר החוף אסטוריה, שם הוא היה מעורב בעסקי הפרסום ובשידורי רדיו, ובשנים 1943–1957 הוא היה המנהל הכללי של תחנת הרדיו המקומית KAST.
קריירה פוליטית

מלכתחילה היה הולמס רפובליקני בהשקפותיו, והוא החל את הקריירה הפוליטית שלו במחוז קלאטסופ. בתחילה הוא שימש כחבר במועצת החינוך של העיר גירהארט שמדרום לאסטוריה, ולאחר מכן כחבר במועצת החינוך של כל בתי הספר הכפריים של המחוז. לאחר שהיה לדמוקרט, נבחר הולמס ב-1948 לסנאט של אורגון, וב-1952 נבחר לכהונה נוספת. הוא היה הסנאטור הדמוקרטי הראשון מטעם המחוז שלו מזה 64 שנים. הקריירה שלו כמחוקק עמדה בסימן של פעולות ההדיפה שלו כנגד צעדי חקיקה שאיימו על תעשיית הדיג, ובעיצומה של תקופת המקארתיזם הוא התנגד לשבועת האמונים המיוחדת שנאלצו המורים לשאת. הולמס גם תמך בהעברת חקיקה לזכויות האזרח, כמו חוק העסקה הוגנת והוצאה מחוץ לחוק של אפליה במקומות ציבוריים. ב-1953 הוא מונה על ידי המושל פול פטרסון כיושב ראש ועדת החינוך.
בנובמבר 1956 נבחר הולמס כמושל אורגון לאחר שהביס בבחירות המקדימות של המפלגה הדמוקרטית את לו וואלס, ובבחירות הכלליות את אלמו סמית' הרפובליקני, שכנשיא הסנאט המדינתי הושבע כמושל במקומו של פטרסון שנפטר בעת כהונתו. הולמס היה מושל אורגון הראשון מטעם הדמוקרטים מזה 18 שנה, והדמוקרט הראשון מזה 22 שנה שנבחר למשרת המושל בבחירות.
בעת כהונתו כמושל שאף הולמס להפוך את ממשלת המדינה ליעילה יותר ולכזאת שתגיב לצורכי המדינה. הוא תמך בהרחבת כוחו של הציבור ובביטול עונש המוות. במהלך כהונתו כמושל הוא המתיק את כל עונשי המוות שהוטלו. הולמס גם פעל לרפורמה במערכת החינוך, בתוכניות הרווחה ובקיצוץ המיסים ב-16 אחוזים. בבחירות של 1958 הוא נוצח על ידי מזכיר המדינה של אורגון, מארק הטפילד, כוכב עולה במפלגה הרפובליקנית באורגון.